CELEX: 32014R1136
Language: hu
Date: 2014-10-24 00:00:00
Title: A Bizottság 1136/2014/EU rendelete ( 2014. október 24. ) a növényvédő szerekre alkalmazott eljárások tekintetében hozott átmeneti intézkedésekről szóló 283/2013/EU rendelet módosításáról  EGT-vonatkozású szöveg

28.10.2014   
            
            
               HU
            
            
               Az Európai Unió Hivatalos Lapja
            
            
               L 307/26
            
         A BIZOTTSÁG 1136/2014/EU RENDELETE
   (2014. október 24.)
   a növényvédő szerekre alkalmazott eljárások tekintetében hozott átmeneti intézkedésekről szóló 283/2013/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 78. cikke (1) bekezdésének b) pontjára,
   mivel:
   
               (1)
            
            
               A 283/2013/EU bizottsági rendelet (2) hatályon kívül helyezte az 544/2011/EU bizottsági rendeletet (3), és új adatszolgáltatási követelményeket határozott meg a hatóanyagokra vonatkozóan.
            
         
               (2)
            
            
               Annak érdekében, hogy a tagállamok és az érdekelt felek felkészülhessenek ezen új követelmények teljesítésére, a 283/2013/EU rendelet átmeneti intézkedéseket határoz meg a hatóanyagok jóváhagyási kéreleméhez, a jóváhagyás meghosszabbításához és a jóváhagyás módosításához benyújtott adatokra, valamint a növényvédő szerek engedélyezési kérelméhez, az engedély meghosszabbításához és az engedély módosításához benyújtott adatokra vonatkozóan.
            
         
               (3)
            
            
               Annak lehetővé tétele érdekében, hogy bizonyos esetekben a hatóanyagokra vonatkozó, a növényvédő szerek engedélyezési kérelméhez vagy az engedély módosításához szükséges adatok benyújtása a jóváhagyási vagy megújítási eljárás ideje alatt érvényes adatszolgáltatási követelményekkel összhangban történjen, módosítani kell a növényvédő szerek engedélyezésének eljárására vonatkozó átmeneti intézkedéseket. E módosítás célja a különböző zónákba tartozó tagállamok által az új adatszolgáltatási követelményeknek megfelelően összegyűjtött adatok kiértékelése során előforduló különbségek megelőzése, és ennek megfelelően az adatok uniós szintű értékelésekor az egységes és összehangolt megközelítés megőrzése.
            
         
               (4)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 283/2013/EU rendelet 4. cikke (1) bekezdésének helyébe a következő szöveg lép:
   
      „(1)   Az egy vagy több olyan hatóanyagot tartalmazó növényvédő szereknek az 1107/2009/EK rendelet 28. cikke szerinti engedélyezési kérelme esetében, amely hatóanyag(ok)ra vonatkozóan a 3. cikknek megfelelően dokumentációt nyújtottak be, vagy amely(ek) jóváhagyását nem hosszabbították meg az 1107/2009/EK rendelet 14. cikkének megfelelően, továbbá összhangban a Bizottság 844/2012/EU végrehajtási rendeletével (4), az e hatóanyag(ok)ra vonatkozó adatok benyújtására továbbra is az 544/2011/EU rendelet alkalmazandó.
   
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 24-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 309., 2009.11.24., 1. o.
   
   
      (2)  A Bizottság 2013. március 1-i 283/2013/EU rendelete a növényvédő szerek forgalomba hozataláról szóló 1107/2009/EK európai parlamenti és tanácsi rendelet értelmében a hatóanyagokra vonatkozó adatszolgáltatási követelmények meghatározásáról (HL L 93., 2013.4.3., 1. o.).
   
      (3)  A Bizottság 2011. június 10-i 544/2011/EU rendelete az 1107/2009/EK európai parlamenti és tanácsi rendeletnek a hatóanyagokra vonatkozó adatszolgáltatási követelmények tekintetében történő végrehajtásáról (HL L 155., 2011.6.11., 1. o.).
   
      (4)  A Bizottság 2012. szeptember 18-i 844/2012/EU végrehajtási rendelete a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendeletben előírtak szerinti megállapításáról (HL L 252., 2012.9.19., 26. o.).”